Ақмолада 6 балабақша, 14 мектеп салынып жатыр – әкім
DATE: 15:00, 08 Маусым 2023 | GMT +5
TITLE: Ақмолада 6 балабақша, 14 мектеп салынып жатыр – әкім
URL: https://kaz.inform.kz/news/akmolada-6-balabaksha-14-mektep-salynyp-zhatyr-akim_a4076511/
META: DATE: 15:00, 08 Маусым 2023 | GMT +5
TOTAL WORDS: 180
AUTHOR(S):
TEXT: Оның айтуынша, мектепке дейінгі және орта білім беру – маңызды сала болып қалып отыр. «Екі жастан алты жасқа дейінгі балаларды мектепке дейінгі оқытумен және тәрбиелеумен 100% қамту бойынша міндеттерді шешу жалғасып жатыр. Қазір облыс бойынша бұл көрсеткіш 86% құрайды, жыл соңына дейін оны 88%-ке жеткізу жоспарланған. Биыл 313 орынға 2 балабақша ашылды, 1706 орындық тағы 6 балабақшаның құрылысы жалғасып жатыр», - деді Е. Маржықпаев орталық коммуникациялар қызметінде өткен брифингіде. Сонымен бірге, өңір әкімі мектептердің инфрақұрылымын дамыту білім беру сапасына тікелей ықпал ететінін атап өтті. «Биыл «Жұмыспен қамтудың жол картасы» және «Ауыл – ел бесігі» бағдарламасы аясында 85 нысанға күрделі және кезекті жөндеу жүргізу үшін облыстық бюджеттен 8, 6 млрд теңге бөлінді, ол өткен жылғы деңгейден үш есе артық. 5, 5 мың оқушы орнына 14 мектептің, сонымен қатар үш ауысымды оқытуды жою шеңберінде 2 мектептің құрылысы жалғасуда. Оның ішінде, жыл соңына дейін 2 мыңнан астам оқушы орнына 7 мектеп пайдалануға беріледі және 2024 жылы тағы 7 мектеп ашылады», - деді әкім. Сонымен қатар, облыста «Жайлы мектеп» ұлттық жобасы аясында 2025 жылға дейін 26, 5 мың оқушы орнына 20 мектеп салу жоспарланған
